
 23.5.2017
 BG
 Официален вестник на Европейския съюз
 L 134/6
 РЕГЛАМЕНТ ЗА ИЗПЪЛНЕНИЕ (ЕС) 2017/872 НА КОМИСИЯТА
 от 22 май 2017 година
 за изменение на Регламент (ЕО) No 1235/2008 за определяне на подробни правила за прилагането на Регламент (ЕО) No 834/2007 на Съвета по отношение на режима за внос на биологични продукти от трети държави
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 834/2007 на Съвета от 28 юни 2007 г. относно биологичното производство и етикетирането на биологични продукти и за отмяна на Регламент (ЕИО) No 2092/91 (1), и по-специално член 33, параграфи 2 и 3 и член 38, буква г) от него,
 като има предвид, че:
 (1)
 В приложение III към Регламент (ЕО) No 1235/2008 на Комисията (2) се съдържа списък с третите държави, чиито системи на производство и мерки за контрол на биологичното производство на земеделски продукти се признават за равностойни на тези, определени в Регламент (ЕО) No 834/2007.
 (2)
 Република Корея информира Комисията, че нейният компетентен орган е добавил един контролен орган в списъка на признатите от Република Корея контролни органи.
 (3)
 В приложение IV към Регламент (ЕО) No 1235/2008 се съдържа списък на контролните и надзорните органи, които са компетентни да извършват контрол и да издават сертификати в трети държави за целите на равностойността.
 (4)
 Дружеството „Abcert AG“ уведоми Комисията, че е прекратило дейността си по сертифициране във всички трети държави, за които му е било предоставено признаване, и следва да не фигурира вече в списъка от приложение IV към Регламент (ЕО) No 1235/2008.
 (5)
 Комисията получи и разгледа искане от „Agricert — Certificação de Produtos Alimentares LDA“ за включване в списъка от приложение IV към Регламент (ЕО) No 1235/2008. Въз основа на получената информация Комисията стигна до заключението, че е обосновано признаването на „Agricert — Certificação de Produtos Alimentares LDA“ за продуктовите категории А и D по отношение на Ангола и Сао Томе и Принсипи.
 (6)
 Дружеството „Argencert SA“ уведоми Комисията за настъпила промяна в адреса му.
 (7)
 Комисията получи и разгледа искане от „Bioagricert S.r.l.“ за изменение на спецификациите на дружеството. Въз основа на получената информация Комисията стигна до заключението, че е обосновано географският обхват на признаването на дружеството за продуктовите категории А, D и Е да се разшири, така че да включва също Малайзия и Сингапур, а признаването на дружеството по отношение на Китай да се разшири с продуктовите категории B и E.
 (8)
 Дружеството „CCOF Certification Services“ уведоми Комисията, че желае да оттегли признаването си за категория F по отношение на Мексико. Поради това дружеството следва да не фигурира вече в списъка от приложение IV към Регламент (ЕО) No 1235/2008 за посочената категория по отношение на тази държава.
 (9)
 Дружеството „Certisys“ уведоми Комисията за настъпила промяна в адреса му. Освен това Комисията получи и разгледа искане от „Certisys“ за изменение на спецификациите на дружеството. Въз основа на получената информация Комисията стигна до заключението, че е обосновано да се разшири географският обхват на признаването на дружеството за продуктовите категории